Múzeum kysuckej dediny

náhľad|Kaplnka zo Zborova nad Bystricou z polovice 19. storočia

Múzeum kysuckej dediny je skanzen nachádzajúci sa neďaleko obce Nová Bystrica, časti Vychylovka v doline Chmúra, ktorá je súčasťou Chránená krajinná oblasť Kysuce. 

Skanzen vznikol 11. októbra 1974 , pričom jeden z hlavných dôvodov pre jeho vznik bola výstavba vodnej nádrže Nová Bystrica. Jeho prvou úlohou totiž bola záchrana pamiatok ľudovej architektúry z obcí Riečnica a Harvelka, ktoré pre spomínanú výstavbu zanikli. V expozícii sa nachádza 34 stavieb, prevažne obytných domov a hospodárskych budov, ďalej krčma z Korne, dva mlyny a murovaná kaplnka zo Zborova nad Bystricou. Súčasťou skanzenu je aj úzkokoľajná lesná železnica s úvraťovým systémom. Expozícia zachytáva nielen architektúru, ale aj kultúru a spôsob života v oblasti Kysúc z 19. storočia a prvej polovici 20. storočia.

 Galéria 

 Referencie 

 Pozri aj 
 Historická lesná úvraťová železnica
 Skanzen

 Iné projekty 

 Externé odkazy 
 Múzeum kysuckej dediny(www.kysuckemuzeum.sk)
 Múzeum kysuckej dediny (www.muzeum.sk)

Kategória:Skanzeny na Slovensku
Kategória:Kysuce
Kategória:Ľudová architektúra na Slovensku
Kategória:Múzeá v Žilinskom kraji
Kategória:Stavby v okrese Čadca